‘কমিশন ভুল ভাল কাজ করছে’, গঙ্গাসাগর থেকে SIR নিয়ে তোপ মুখ্যমন্ত্রীর

ওয়েবডেস্ক- গঙ্গাসাগর (Gagna Sagar) থেকে ফিরছেন মুখ্যমন্ত্রী মমতা বন্দ্যোপাধ্যায় (Mamata Banerjee)। ফের এসআইআর (SIR) নিয়ে কমিশনের (Election Commission) বিরুদ্ধে ক্ষোভ উগরে দেন মুখ্যমন্ত্রী। এদিন তিনি বলেন, এসআইআর নিয়ে ভুল ভাল কাজ করছে, অগতান্ত্রিক, অনৈতিক কাজ করছে কমিশন। জীবিতদের মৃত দেখাচ্ছে, বয়োজ্যোষ্ঠদের নাকে নল পরিয়ে নিয়ে যাচ্ছে। এবাবে চলতে পারে না। আপনাদের সবাইকে বলব আপনারা সবাই সচেতন হোন। প্রত্যেককে সরব হওয়ার আবেদন। সেই সঙ্গে মুখ্যমন্ত্রী গঙ্গাসাগরের আগত সমস্ত মানুষদের উদ্দেশে বলেন, পাঁচ লক্ষ টাকা ইন্সিওরেন্স করা আছে। বাম আমলের তীর্থ কর আমরা তুলে দিয়েছি।

আজই গঙ্গাসাগর থেকে কলকাতায় ফিরছেন মুখ্যমন্ত্রী মমতা বন্দ্যোপাধ্যায়। গতকালই গঙ্গাসাগরে আসেন মুখ্যমন্ত্রী। সমস্ত প্রস্তুতি খতিয়ে দেন তিনি। এক বর্ণাঢ্য সরকারি অনুষ্ঠানে প্রস্তাবিত সাগর সেতুর শিলান্যাস করলেন মুখ্যমন্ত্রী মমতা বন্দ্যোপাধ্যায়। দীর্ঘ প্রতীক্ষিত এই সেতুর ভিত্তিপ্রস্তর স্থাপনের পাশাপাশি দক্ষিণ ২৪ পরগনা জেলার একাধিক জনকল্যাণমূলক প্রকল্পেরও উদ্বোধন করেন তিনি।

আরও পড়ুন- এবার ৮ এর বদলে ৬ দফায় ভোট? কমিশনে কী কী প্রস্তাব রাখলেন রাজ্যের মুখ্য নির্বাচনী আধিকারিক?

মেলা প্রাঙ্গণে দাঁড়িয়ে মুখ্যমন্ত্রী পুণ্যার্থীদের নিরাপত্তার আশ্বাস দিয়ে জানান, প্রযুক্তির মেলবন্ধনে এবারের গঙ্গাসাগর মেলা হবে আধুনিক ও নিরাপদ। সেই দিকে খেয়াল রেখেই সাগর মেলায় আগত পুণ্যার্থী ও ভক্তদের সহায়তা এবং নির্ভুল তথ্য আদান-প্রদানের জন্য সহায়তায় থাকছেচ প্রযুক্তির জিপিএস (GPS) সিস্টেম। ভারতীয় মহাকাশ গবেষণা সংস্থা ইসরোর (ISRO) সহযোগিতায় এই বিশেষ ব্যবস্থাপনা গ্রহণ করা হয়েছে।

গঙ্গাসাগরের (Gangasagar) তীর্থযাত্রী ও স্থানীয় মানুষের বহুদিনের স্বপ্নের মুড়িগঙ্গা সেতুর (Muriganga Bridge) শিলান্যাস করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। প্রায় ১,৭০০ কোটি টাকা ব্যয়ে ৪.৭৫ কিলোমিটার দীর্ঘ, চার লেনের এই সেতু নির্মাণ হলে সাগরদ্বীপের (Sagardwip) সঙ্গে মূল ভূখণ্ডের স্থায়ী যোগাযোগ গড়ে উঠবে। এদিন মুখ্যমন্ত্রী একগুচ্ছ প্রকল্পের উদ্ধোধন করেন।

পৌষ সংক্রান্তির আগে গঙ্গাসাগর মেলাকে ঘিরে প্রস্তুতি খতিয়ে দেখতে সোমবারই সাগরদ্বীপে পৌঁছান মুখ্যমন্ত্রী। মেলা-পরিকাঠামো, নিরাপত্তা ও প্রশাসনিক ব্যবস্থাপনা পর্যালোচনা করেন তিনি। পরে সরকারি অনুষ্ঠানে মোট ২ হাজার ৩২৪ কোটি ৩০ লক্ষ টাকার বিভিন্ন প্রকল্পের উদ্বোধন ও শিলান্যাস করেন মুখ্যমন্ত্রী। তার মধ্যেই অন্যতম গুরুত্বপূর্ণ প্রকল্প মুড়িগঙ্গা সেতু। শিলান্যাসের মঞ্চ থেকে মুখ্যমন্ত্রী বলেন, “আমরা শুধু মুখে বলি না, কাজে করে দেখাই। এখানকার মানুষের হাজারও প্রতিকূলতা রয়েছে। তাই এই সেতু নির্মাণ অত্যন্ত জরুরি ছিল।” তাঁর কথায়, সেতু তৈরি হলে প্রায় ৩ লক্ষ স্থানীয় মানুষের যাতায়াত যেমন সহজ হবে, তেমনই দেশ-বিদেশের পর্যটক ও তীর্থযাত্রীরাও উপকৃত হবেন। সময় ও খরচ—দু’দিক থেকেই সাশ্রয় হবে।